सुबह अयोध्या में राम मंदिर में पूजा-अर्चना करेंगे, 3000 शिवसैनिक भी पहुंच रहे
महाराष्ट्र के CM मंत्रियों के साथ अयोध्या रवाना हनुमानगढ़ी मंदिर और राम मंदिर में पूजा अर्चना करेंगे, 3000 शिवसैनिक भी पहुंचे Will offer prayers at Hanumangarhi temple and Ram temple, 3000 Shiv Sainiks also reached
महाराष्ट्र के CM एकनाथ शिंदे और ‌उनकी कैबिनेट के सभी मंत्री शनिवार को प्लेन से लखनऊ रवाना हुए। वे रात को लखनऊ पहुंच गए। सभी रविवार को अयोध्या पहुंचकर राम मंदिर में दर्शन करेंगे। शिंदे मंत्रियों के साथ शनिवार को लखनऊ में ही रात रुकेंगे। रविवार की सुबह वह हेलिकॉप्टर से अयोध्या पहुंचेंगे और सरयू नदी के तट पर उतरेंगे।
9 घंटे अयोध्या में रहेंगे 
महाराष्ट्र के मुख्यमंत्री के प्रवक्ता विराज मुलाये ने बताया महाराष्ट्र के मुख्यमंत्री शनिवार को हनुमानगढ़ी मंदिर और राम मंदिर में पूजा अर्चना करेंगे। वह वहां चल रहे निर्माण को भी देखेंगे। राम जन्मभूमि मंदिर और सरयू नदी के तट पर शाम की आरती करेंगे। मुलाये ने कहा, वह अयोध्या के संतों से भी मिलेंगे और एक प्रेस कांफ्रेंस को संबोधित करेंगे। वह अयोध्या से रविवार को मुंबई लौट आएंगे। शिंदे मंदिर नगरी में करीब नौ घंटे बिताएंगे।
महाराष्ट्र से दो ट्रेनें रवाना कीं
शिंदे ने शुक्रवार को कहा था कि अयोध्या उनके और उनके समर्थकों के लिए परम आस्था का स्थान है। शिवसेना के संस्थापक बाल ठाकरे अयोध्या में एक भव्य राम मंदिर देखना चाहते थे, मुख्यमंत्री ने कहा कि उन्होंने ‘जय श्री राम' के नारों के बीच शिवसैनिकों को मंदिर शहर ले जाने वाली एक विशेष ट्रेन को मुंबई में हरी झंडी दिखाई। स्पेशल ट्रेन को सामने ‘चलो अयोध्या' बोर्ड लगाकर खूबसूरती से सजाया गया था। शिंदे ने बताया कि शिवसैनिकों को लेकर एक और ट्रेन नासिक से अयोध्या के लिए रवाना हुई।
उन्होंने कहा था कि इन दो ट्रेनों में कुल मिलाकर 3,000 से अधिक श्रद्धालु मंदिर शहर के लिए रवाना हो चुके हैं, जो शनिवार को अयोध्या पहुंचेंगे।
उन्होंने कहा था, जब कार सेवा (राज जन्मभूमि आंदोलन के दौरान) चल रही थी, तब मेरे दिवंगत गुरु आनंद दिघे ने चांदी की ईंटें अयोध्या भेजी थीं। अयोध्या और भगवा राम के साथ हमारा पुराना रिश्ता है। शिवसेना ने 30 जून, 2022 को मुख्यमंत्री बनने के बाद पहली बार शिंदे की अयोध्या यात्रा और उनके जीवन पर एक शॉर्ट वीडियो के संबंध में सोशल मीडिया पर एक टीजर जारी किया था।
पहले दो बार अयोध्या पहुंचे
इससे पहले, शिंदे ने राम जन्मभूमि-बाबरी मस्जिद भूमि विवाद में सुप्रीम कोर्ट द्वारा फैसला सुनाए जाने से एक साल पहले 25 नवंबर, 2018 को शिवसेना नेता के रूप में अयोध्या का दौरा किया था।
उन्होंने मार्च 2020 और पिछले साल जून में भी अयोध्या का दौरा किया था।